വെള്ളക്കെട്ടില് മുങ്ങിയില്ല ആശ്വാസത്തോടെ തലസ്ഥാന നഗരം പൂന്തുറ: വേളിയിലും പൂന്തുറയിലും കടത്തീരത്ത് പൊഴികള് മുറിഞ്ഞ് കിടന്നത് കാരണം തലസ്ഥാനനഗരം ഇത്തവണ പൂര്ണമായും വെള്ളക്കെട്ടില് മുങ്ങാതെ പിടിച്ചുനിന്നു. ഒാരോ തവണയും ഉണ്ടാകുന്ന ശക്തമായ മഴയില് തലസ്ഥാന നഗരം പൂര്ണമായും വെള്ളത്തിനടിയിലാകുന്നതാണ് പതിവ്. പിന്നീട് പൊഴികള് മുറിച്ച് മാറ്റിയാണ് വെള്ളക്കെട്ടിന് പരിഹാരം കാണുന്നത്. ഇതിനുപുറെമ കരമനയാര് കര നിറഞ്ഞ് ഒഴുകിയെങ്കിലും കരകളിലേക്ക് കൂടുതല് കയറാതെ കടലിലേക്ക് ഒഴുകിയിറങ്ങിയത് പൊഴികള് തുറന്ന് കിടന്നത് കാരണമാണ്. സ്വാഭാവികമായ ഇത്തരം സമയങ്ങളില് പൊഴിമുഖങ്ങള് മണ്ണുകൊണ്ട് മൂടി അടഞ്ഞ് കിടക്കാറാണ് പതിവ്.എന്നാല് ദിവസങ്ങള്ക്ക് മുമ്ബ് ഇറിഗേഷന് അധികൃതര് കരാറുകാരെ െവച്ച് പൊഴികള് നേരേത്ത മുറിച്ചിരുന്നു.ഒാപറേഷന് അനന്ത നഗരത്തില് ഒരുപരിധിവരെയെങ്കിലും വിജയം കണ്ടതാണ് വെള്ളക്കെട്ടിന് അല്പമെങ്കിലും ശാശ്വത പരിഹാരമുണ്ടാക്കാന് കാരണം. എന്നാല് അനന്ത നിലച്ച സ്ഥലം മുതല് ബാക്കി ഭാഗങ്ങളില് കഴിഞ്ഞ ദിവസങ്ങളില് ഉണ്ടായ മഴയില് പലയിടത്തും വെള്ളക്കെട്ടുകള് രൂപപ്പെടുകയും ചെയ്തു. നഗരത്തില് ഉണ്ടാകുന്ന വെള്ളക്കെട്ടിന് ശാശ്വതപരിഹാരമെന്ന നിലക്ക് വേളി പൊഴിയെ അഴിമുഖമാക്കാനും പാര്വതി പുത്തനാറിനെ പനത്തുറ പൊഴിയുമായി ബന്ധിപ്പിക്കുന്ന കുന്നുമണല് ചെറുജലപാത ഒരുക്കാനും പ്രഖ്യാപിച്ചിരുന്ന പദ്ധതികള് അടിയന്തരമായി യാഥാര്ഥ്യമാക്കണമെന്ന് ഇൗ രംഗത്തെ വിദഗ്ധര് പറയുന്നു. മഴയില് ഒറ്റപ്പെട്ട കുടുംബത്തെ ഫയര്ഫോഴ്സ് രക്ഷപ്പെടുത്തി നേമം: ശക്തമായ മഴയില് വീട്ടിനുള്ളില് ഒറ്റപ്പെട്ടുപോയ കുടുംബത്തെ ഫയര്ഫോഴ്സെത്തി രക്ഷപ്പെടുത്തി.പാപ്പനംകോട് സത്യന് നഗര് ചവിണിച്ചിവിളയില് വീടുകളില് വെള്ളം കയറിയതിനെ തുടര്ന്ന് അകപ്പെട്ടുപോയ ശിവകുമാര്, രാജശ്രീ, കാര്ത്തിക എന്നിവരെയാണ് ഫയര്ഫോഴ്സ് തിരുവനന്തപുരം നിലയത്തില് നിന്ന് സ്റ്റേഷന് ഓഫിസര് രാമമൂര്ത്തി, ഗ്രേഡ് എ.എസ്.ടി.ഒ ബൈജു, ഫയര് ആന്ഡ് റെസ്ക്യൂ ഓഫിസര്മാരായ സജിന് ജോസ്, ജീവന്, അഭിലാഷ്, അജേഷ് കുമാര്, സോണി, ഫയര്മാന് ഡ്രൈവര് ബിജു, ശിവകുമാര് എന്നിവര് ഡിങ്കി ബോട്ട് ഉപയോഗിച്ച് രക്ഷപ്പെടുത്തിയത്. ജില്ലയിലെ ക്യാമ്ബുകളില് 514 പേര് 9.91 കോടിയുടെ കൃഷിനാശം തിരുവനന്തപുരം: തുടരുന്ന മഴയില് ജില്ലയില് വ്യാപക നാശനഷ്ടം. വാമനപുരമടക്കം നദികളിലെ ജലനിരപ്പുയര്ന്നത് ആശങ്ക പടര്ത്തുന്നു. കനത്തമഴയെ തുടര്ന്ന് ജില്ലയില് ആരംഭിച്ച 14 ക്യാമ്ബുകളിലായി 514 പേരെ മാറ്റിപ്പാര്പ്പിച്ചിട്ടുണ്ട്. നെയ്യാറ്റിന്കര താലൂക്കിലാണ് ഏറ്റവും കൂടുതല് ക്യാമ്ബുകള് തുറന്നിട്ടുള്ളത്. ആറ് ക്യാമ്ബുകളിലായി 45 കുടുംബങ്ങളിലെ 125 പേര് ഇവിടെയുണ്ട്. തിരുവനന്തപുരം താലൂക്കില് പ്രവര്ത്തിക്കുന്ന അഞ്ച് ദുരിതാശ്വാസ ക്യാമ്ബുകളില് 78 കുടുംബങ്ങളിലെ 312 പേരും ചിറയിന്കീഴ് താലൂക്കില് മൂന്ന് ക്യാമ്ബുകളിലായി 25 കുടുംബങ്ങളിലെ 79 പേരും കഴിയുന്നു. നെടുമങ്ങാട്, വര്ക്കല, കാട്ടാക്കട താലൂക്കുകളില് നിലവില് ക്യാമ്ബുകളൊന്നും തുറന്നിട്ടില്ല. നെയ്യാര്, അരുവിക്കര, പേപ്പാറ ഡാമുകളിലെ ഷട്ടറുകള് തുറന്ന നിലയിലാണ്. സമീപപ്രദേശങ്ങളിലുള്ളവര് ജാഗ്രത പുലര്ത്തണമെന്ന് ജില്ല ഭരണകൂടം മുന്നറിയിപ്പ് നല്കിയിട്ടുണ്ട്. കനത്തമഴയെ തുടര്ന്ന് തിരുവനന്തപുരം താലൂക്ക് പരിധിയില് രണ്ടുപേര്ക്ക് പരിക്കേറ്റിട്ടുണ്ട്. കഴിഞ്ഞദിവസം പെയ്ത ശക്തമായ മഴയില് നെയ്യാറ്റിന്കര, ബാലരാമപുരം പ്രദേശങ്ങളിലെ മൂന്ന് വീടുകളില് കിണറുകള് ഇടിഞ്ഞുതാണു.രണ്ടുദിവസം തകര്ത്തുപെയ്ത മഴയില് ജില്ലയില് 9.91 കോടിയുടെ കൃഷിനാശമാണുള്ളത്. 3429 കര്ഷകരെയാണ് മഴക്കെടുതികള് കാര്യമായി ബാധിച്ചത്. വെള്ളം കയറിയടക്കം 329 ഹെക്ടര് ഭൂമിയിെല കൃഷി നശിച്ചുവെന്നാണ് കണക്ക്. ഇതില് ഏറ്റവും കൂടുതല് നെല്കൃഷിയാണ്,103 ഹെക്ടര്. 8.8 ഹെക്ടറിലെ ഞാറും 15.75 ഹെക്ടറിലെ പച്ചക്കറിയും നശിച്ചിട്ടുണ്ട്. വെള്ളം കയറിയതുമൂലം 98342 വാഴകള്ക്ക് നാശമുണ്ടായിട്ടുണ്ട്. ഇതില് 41684 എണ്ണം 34.4 ഹെക്ടര് കുലയ്ക്കാത്തവയാണ്. 56658 എണ്ണം 36.17 ഹെക്ടര് കുലച്ചവയും. 15 തെങ്ങുകള് ഇതുവരെ ഒടിഞ്ഞുവീണു. ഒരു ഹെക്ടറിലെ കുരുമുളകിന് നാശമുണ്ടായിട്ടുണ്ട്. 23.24 ഹെക്ടറിലായി ഉണ്ടായിരുന്ന പന്തല് പച്ചക്കറി കൃഷിയും വെള്ളത്തിലായെന്നാണ് കണക്ക്. പലയിടങ്ങളിലും കൃഷിയിടങ്ങള് വെള്ളംനിറഞ്ഞ നിലയിലാണ്. വരുംദിവസങ്ങളില് മഴ കുറയുകയും കെട്ടിക്കിടക്കുന്ന വെള്ളം ഒഴുകി മാറുകയും ചെയ്താല് കൃഷിനാശം കുറയുമെന്നാണ് അധികൃതരുടെ വിലയിരുത്തല്. ജില്ലയില് മഴക്ക് നേരിയ ശമനം മഴസാധ്യതയില് ആശങ്ക തിരുവനന്തപുരം: ജില്ലയില് കനത്ത മഴക്ക് ചെറിയ ശമനം ഉണ്ടായെങ്കിലും ശക്തമായ മഴ സാധ്യതയുള്ളതിനാല് കനത്ത ജാഗ്രത. കടല് ക്ഷോഭം രൂക്ഷമാകാന് സാധ്യതയുള്ളതിനാല് ഇവിടങ്ങളില് നിയന്ത്രണം ഏര്പ്പെടുത്തി. 20, 21 തീയതികളിലും 24 മണിക്കൂറില് 64.5 മില്ലിമീറ്റര് മുതല് 115.5 മില്ലിമീറ്റര് വരെയുള്ള ശക്തമായ മഴക്ക് സാധ്യതയുള്ളതായി കേന്ദ്ര കാലാവസ്ഥ വകുപ്പ് അറിയിച്ചു. കേരള, കര്ണാടക, തമിഴ്നാട്, ലക്ഷദ്വീപ് തീരത്ത് തിങ്കളാഴ്ച രാത്രി 11.30 വരെ 2.5 മുതല് 3.3 മീറ്റര് വരെ ഉയരത്തില് തിരമാലക്കും കടലാക്രമണത്തിനും സാധ്യതയുണ്ടെന്ന് ദേശീയ സമുദ്ര സ്ഥിതി പഠന ഗവേഷണ കേന്ദ്രം അറിയിച്ചു. തൃക്കണ്ണാപുരത്ത് 30ലധികം വീടുകളില് വെള്ളം കയറി. വെള്ളം കയറിയ വീടുകളിലുള്ളവരെ സമീപത്തെ സ്കൂളിലേക്ക് മാറ്റിപ്പാര്പ്പിച്ചു. ഫ്ലാറ്റിെന്റ പാര്ക്കിങ് ഏരിയയും വെള്ളം കയറി. പാപ്പനംകോട് സത്യന് നഗര് ചവിണിച്ചി വിളയില് വീടുകളില് വെള്ളം കയറിയതിനെ തുടര്ന്ന് വീടിനുള്ളില് അകപ്പെട്ട രണ്ട് പേരെ അഗ്നിശമനസേന എത്തി രക്ഷിച്ചു. പേട്ട ഈശാലയം, ഈന്തിവിളാകം, നീലാറ്റിന്കര, കമലേശ്വരം, കുരുക്കുവിളാകം, കരമന ബണ്ട് റോഡ്, കുടപ്പനക്കുന്ന് പരിധിയില് വരുന്ന വയലിക്കട, ചൂഴമ്ബാല, കടകംപള്ളി ഹൈവേയുടെ ഇരുവശങ്ങളും, ആറ്റുകാല് ക്ഷേത്ര പരിസരത്തിനോട് ചേര്ന്നുള്ള താഴ്ന്ന പ്രദേശങ്ങള്, ഒരുവാതില്കോട്ട, കരിക്കകം, പേരൂര്ക്കട ഇടക്കുളം, മുടവന്മുകള് എസ്.ബി.െഎ ക്വാര്ട്ടേഴ്സിന് സമീപം എന്നിവിടങ്ങളില് ചെറിയ രീതിയിലുള്ള വെള്ളക്കെട്ടുണ്ടായി. കുന്നുകുഴിക്ക് സമീപം അപകടാവസ്ഥയിലുണ്ടായിരുന്ന മരം മുറിച്ചുമാറ്റി. കോര്പറേഷന് മഴക്കെടുതികള് നേരിടാന് 100 പേരടങ്ങുന്ന ഒരു ടീം വിവിധ ഹെല്ത്ത് ഇന്സ്പെക്ടര് ഓഫിസുകള് കേന്ദ്രീകരിച്ച് ജീവനക്കാര് രാത്രി ഉള്പ്പെടെ പ്രവര്ത്തനങ്ങള്ക്ക് സജ്ജമാക്കിയിട്ടുണ്ട്. കോര്പറേഷന് റാപ്പിഡ് റെസ്പോണ്സ് ടീം അംഗങ്ങള് 24 മണിക്കൂറും പ്രവര്ത്തിക്കും. ഏത് അടിയന്തര സാഹചര്യവും നേരിടുന്നതിന് കോര്പറേഷന് സജ്ജമാണെന്ന് മേയര് അറിയിച്ചു. നേമത്ത് രണ്ടിടത്ത് ദുരിതാശ്വാസ ക്യാമ്ബുകള് തുറന്നു. 80 പേര് ക്യാമ്ബിലുണ്ട്. വെളളായണി എം.എന്.എല്.പി സ്കൂള്, പൂഴിക്കുന്ന് സ്കൂള് എന്നിവിടങ്ങളിലാണ് ക്യാമ്ബ്. കടല്ക്ഷോഭം രൂക്ഷമാകാന് സാധ്യതയുള്ളതിനാല് അപകട മേഖലകളില്നിന്ന് അധികൃതരുടെ നിര്ദേശം പാലിച്ച് മാറി താമസിക്കണമെന്ന് ഇതിനോടകം അറിയിപ്പ് നല്കിയിട്ടുണ്ട്. മല്സ്യബന്ധന യാനങ്ങള് ബോട്ട്, വള്ളം ഹാര്ബറില് സുരക്ഷിതമായി കെട്ടിയിടണം. കൂട്ടിയിടിച്ചുള്ള അപകടം ഒഴിവാക്കാനായി വള്ളങ്ങള് തമ്മില് സുരക്ഷിത അകലം പാലിക്കണം. മല്സ്യബന്ധന ഉപകരണങ്ങളുടെ സുരക്ഷ ഉറപ്പാക്കണമെന്നും നിര്ദേശങ്ങളിലുണ്ട്.